User:NurGaylan/sandbox

سەعیدی نوورسی

لێرەوە بناسە

شێخ سعید نورسی ناسراو بە " بەدیعوززەمان " لە ساڵی " 1294 ی ھیجری بەرامبەر 1876یان1877 ی زاینی " لە گوندی نوورسی سەر بە شارۆچکەی ئیسپارت لە قەزای ھیزان لە شاری بەدلیس لە باکوری کوردستان ھاتووەتە ژیان، باوکی ناوی " میرزا کوڕی عەلی کوڕی خەزەر لە خێڵی ئەسپاریت " کەسێکی سۆفی بووە. باوکی ھەمیشە نانی حەڵاڵی دەرخواردی مناڵەکانی داوە ، ھەروەھا یەکێک لە سیفەتەکانی باوکی ئەوە بووە دەمی ئاژەڵەکانی بەستووە لە کاتی ھاتو چۆ بۆ ئەوەی لە دانەوێڵەو گژوگیای زەوی خەڵکی تر نەخوات. دایکی ناوی " نوریەی کچی مەلا تاھیر بووە ، خەڵکی گوندی بلکان بون لە خێڵی خاکیف ، خێڵێک بون لە ھەکاری دانیشتون " کاتێک پرسیاریان کرد لێی تۆ چۆن منداڵەکانت پەروەردە کردووە وا ئاوەھا کەسێکیان لێ دەرچووە ئەویش لە وەڵامدا وتی " ھەرگیز نوێژە فەرزەکانم پشت گوێ نەخستووە و لە کاتی خۆیدا ئەمجامم داوە تەنھا لە کاتی عوزری شەرعیدا نەبوبێ وە ھەمیشە پێش شیردان بە مناڵەکانم دەست نوێژم گرتووە وەهەروەها گوتی بیرم نایەت کەهیچ شەوێ لەشەوەکان شەونوێژم لەدەست چووبێت!.. سەعیدی نورسی چوارەم منداڵی خێزانەکەیان بووه‌ ( دوررییە خانم – عبداللە - محمد – سعید – عبدالمجید – مرجان ـــ خانم ).

گەورە بون و ژیانی زانستیانەی :

ژیانی سەعیدی نوورسی داستانێکی پڕ لە ڕووداو و ڕاستی و گەورەییە ، تەمەنی بۆ خزمەتی ئاینه‌كه‌ی و قورئان و خزمەتی گەل و وڵات تەرخان کردووە ، لە دایک بونی ئەم کەسە ژیانەوە بوو ھەڵسانەوە بوو دەرخستنی زانیاری ئیعجازی زیاتر بوو بۆ گەلانی موسوڵمان و کورد بە تایبەتی. ئەم کەڵە زانایە یەکەم کەس بووە ھەوڵی دروست کردنی زانکۆی کوردی و دانانی خوێندنگەی کوردی لە شارە کوردیەکانی باکووری کوردستان داوە ھەروەھا لە پاڵ خوێندنی زانستی قورئان و حەدیس ھەوڵی داوە زانستەکانی سەردەمیش بخوێنرێت(گەردوونیەکان) تا شان بەشانی گەلانی دنیا کوردیش بەرەو پێش بچێت ، یەکێک لە ھۆکارەکانی ھەوڵ و تێکۆشانەکانی بۆ سەرخستنی ئاینه‌كه‌ی لە ناو گەلەکەیدا ئەوەیە کە لە ساڵی 1897ز دا مامۆستا سەعید ھەواڵێکی لە ڕۆژنامە ناوخۆییەکاندا خوێندەوە کە بریتی بوو لەوەی کە " گلادستۆن "ی وەزیری موستەعمەراتی بەریتانیا لە پەرلەمانی وڵاتەکەیدا نوسخەیەکی "قورئان"ی بە دەستەوە گرتووە و بە ئەندامانی پەرلەمانی وتووە: ( ھەتا ئەم قورئانە لە ناو موسوڵماناندا بمێنێت ئێمە ناتوانین حوکمڕانیان بکەین ، کەواتە چار تەنھا ئەوەیە کە قورئان لەسەر زەویدا نەھێڵین ، یاخود پەیوەندی موسوڵمانەکانی پێوە ببچڕین ) ئەم ھەواڵە تەزووی بە جەستەی " بدیعوززەمان "دا ھێنا و حەوانەوە و سرەوتی لێ بڕی و بۆ ھەموو کەسانی دەوروبەی خۆی بە ئاشکرا ڕایگەیاند کە : ( دەبێ بە بەڵگە بۆ ھەموو جیھان بچەسپێنم و پێیان بسەلمێنم کە قورئان خۆرێکی مەعنەویە تیشکی ئەو خۆرە ھەرگیز کز نابێت و ڕووناکیەکەشی بە ھیچ کەسێک ناکوژێتەوە. ـــــــــــــــــــــــــــــــــــــــــــــــــــــــــ


 * 1) تێبینی: لەبەر درێژی قۆناغەکانی تری ژیانیمان نەنووسی ان شاءاللە هەوڵدەدەین هەرجارەی هەندێکیانی بنووسين